athaíka upasárjanībhiraíti tā ā́nayati tāḥ pavítrābhyām prátigr̥hṇāti samā́pa óṣadhībhiríti saṃhyètadā́pa oṣadhībhiretā́bhiḥ piṣṭā́bhiḥ samgáchante samóṣadhayo rásenéti saṃhyètadóṣadhayo rásenaitā́ḥ piṣṭā́ adbhíḥ saṃgáchanta ā́po hyètā́sāṃ r !asaḥ sáṃ revátīrjagatībhiḥ pr̥cyantāmíti revátya āpo jágatya óṣadhayastā́ u hyètádubháyyaḥ sampr̥cyánte sam mádhumatīrmádhumatībhiḥ pr̥cyantāmíti saṃ rásavatyo rásavatībhiḥ pr̥cyantāmítyévaitádāha